Záväzok pre zdravý internet
Otvorený a slobodný internet je najsilnejším prostriedkom pre komunikáciu a spoluprácu, aký sme kedy videli. Stelesňuje naše najväčšie nádeje v ľudský pokrok. Otvára nové možnosti vzdelávania, budovania zdieľanej predstavy o ľudskosti a riešenia naliehavých problémov, ktorým čelia ľudia na celom svete.
V priebehu tohto desaťročia sme mohli vidieť dôkazy toho, aký je internet dôležitý. Taktiež sme videli silu internetu použitého na rozdelenie spoločnosti, podnecovanie násilia, šírenie nenávisti a manipulovanie faktov a skutočností. Naučili sme sa, že musíme s internetom pracovať, aby obsahoval viac ľudskosti.
- Sme oddaní internetu, ktorý spája všetkých ľudí na Zemi - kde demografické predpoklady neobmedzujú prístup k internetu a k príležitostiam, ktoré sú s ním spojené.
- Sme oddaní internetu, ktorý podporuje civilizovanú diskusiu, ľudskú dôstojnosť a možnosť vyjadriť sa.
- Sme oddaní internetu, ktorý povznáša kritické myslenie, konštruktívnu debatu, zdieľanie vedomostí a overiteľnosť faktov.
- Sme oddaní internetu, ktorý prehlbuje spoluprácu medzi rozličnými komunitami a okruhmi ľudí, ktorí majú spoločný cieľ a prospešný cieľ.
-
Zásada 1
Internet je neoddeliteľnou súčasťou moderného života - kľúčovým prvkom pri vzdelávaní, komunikácii, spolupráci, obchode, zábave a spoločnosti ako takej.
-
Zásada 2
Internet je verejný celosvetový zdroj informácií, ktorý musí zostať otvorený a prístupný.
-
Zásada 3
Internet musí obohatiť život každého ľudského jedinca.
-
Zásada 4
Bezpečnosť a súkromie týchto jedincov na internete sú dôležité a nemôžu byť brané na ľahkú váhu.
-
Zásada 5
Jedinci musia mať schopnosť tvoriť internet a v rámci neho svoje vlastné zážitky.
-
Zásada 6
Efektívnosť internetu ako verejného zdroja informácií závisí od kooperácie (protokoly, formát údajov, obsah), inovácií a decentralizovanej celosvetovej spolupráce.
-
Zásada 7
Slobodný a otvorený softvérový zdroj napomáha rozvoju internetu ako verejného zdroja.
-
Zásada 8
Transparentné na spoločnosti založené procesy napomáhajú rozvoju participácie, zodpovednosti a dôvere.
-
Zásada 9
Komerčné zásahy do procesu vývoja internetu prinášajú mnohé výhody, ale rovnováha medzi komerčným profitom a verejným prospechom je rozhodujúca.
-
Zásada 10
Posilňovanie aspektu verejného záujmu na internete je dôležitým prvkom náročným na čas, pozornosť a zodpovednosť.